=== Højere uddannelse og forskning ===
[[Fil:OsmaniaUnivArtsCollege.JPG|thumb|Arts College var den første bygning opført for Osmania University. Den er opført i [[indo-sarasensk stil]] og blev indviet i 1938.]]
I 1918 blev landets første [[universitet]], [[Osmania University]], grundlagt. Undervisningssproget var [[urdu]] og universitetet var det første i Indien, hvor et af landets egne sprog blev benyttet. Universitetet holdt til i lejede lokaler, indtil der i 1930’erne blev opført egne bygninger. Den første af disse var Arts College, indviet i 1938 og opført i [[indo-sarasensk stil]].<ref>Luther, s. 202.</ref> Selv efter grundlæggelsen af universitetet forblev Nizam College en eliteinstitution, der tiltrak de bedste studenter.<ref>Leonard 1978, s. 86.</ref> I 1935 var antallet studerende ved Nizam College øget til 300, mens Osmania University havde {{formatnum:1806}}.<ref>Pernau, s. 366.</ref> Universitetet fik fakulteter for [[teologi]], [[Humaniora|humanistiske fag]], [[naturvidenskab]], [[matematik]], [[retsvidenskab]], [[ingeniørvidenskab]] og [[lægevidenskab|medicin]], samt et eget Women's College.<ref>[http://ia700308.us.archive.org/31/items/someaspectsofhyd035254mbp/someaspectsofhyd035254mbp.pdf ''Some Aspects Of Hyderabad''], s . 47.</ref> Universitetets budget for året 1940–1941 var på {{formatnum:2116819}} hyderabadske rupi.<ref>[http://ia700308.us.archive.org/31/items/someaspectsofhyd035254mbp/someaspectsofhyd035254mbp.pdf ''Some Aspects Of Hyderabad''], s . 54.</ref>
Filosofi Historie Foreninger Organisationer